section_heading: Književni rad
paragraph_text: Inače, bila je predsjednica Književnoga centra Zadar, koji je, u vrijeme svog trajanja bio zapaženim faktorom izdavaštva u nas uopće, a u okviru kojega je do početka Domovinskog rata (kad se gasi svaka mu djelatnost) ocijenila niz književnih djela. Pjesnikinja je nazočna u svim značajnijim kulturnim, napose književnim zbivanjima u Zadru i regiji, a često je voditelj Kulturnih susreta u atelijeru poznatog slikarskog para Nevenke i Duška Benini. Redovit je član prosudbenih povjerenstava na različnim smotrama, poput Lidrana, Zadarfesta, Zadarskog dječjeg glazbenog festivala i Hrvatskih lutkarskih susreta ...